უნივერსიტეტის ღონისძიებების პორტალი

ყირგიზეთის უნივერსიტეტების წარმომადგენელთა საჯარო ლექციები ილიას სახელმწიფო უნივერსიტეტში
2015-05-06 10:00 (Asia/Dubai)
6 მაისს ილიას სახელმწიფო უნივერსიტეტს ეწვევიან ყირგიზეთის უნივერსიტეტების წარმომადგენლები და წაიკითხავენ საჯარო ლექციებს.
ლექციათა განრიგი:

6 მაისი, 10:00 საათი
E 207

ზაინიდინ კურმანოვი – ყირგიზულ-რუსულ-სლავური უნივერსიტეტის პროფესორი
თემა: ”სამოქალაქო საზოგადოების ინსტიტუტების თავისებურებების და ევოლუცია ყირგიზეთში”
ბატონი კურმანოვი ისაუბრებს ყირგიზეთის სამოქალაქო საზოგადოების ჩამოყალიბებისა და განვითარების ეტაპებზე პრესაბჭოთა პერიოდიდან დღემდე; იგი ასევე ყურადღებას გაამახვილებს იმ მიზნებსა და ამოცანებზე, რაც თანამედროვე ყირგიზეთის სამოქალაქო სექტორის წინაშე დგას.

6 მაისი, 12:00 საათი
E 207

ბაკტიგულ მაკსიტოვა – ოშის სახელმწიფო უნივერსიტეტის ასოცირებული პროფესორი
თემა: „არამომგებიანი სფეროს მართვის თავისებურებები ყირგიზეთში”
ქალბატონი მაკსიტოვა ისაუბრებს ყირგიზეთში არსებული არაკომერციული (არამომგებიანი) ორგანიზაციების სტატისტიკაზე, მათ თავისებურებებსა და პრობლემებზე.
პროფესორების შესახებ
ბატონი ზაინიდინ კურმანოვი გახლდათ ყირგიზეთის სახელმწიფო პედაგოგიური უნივერსიტეტის რექტორი, 2009-2010 წლებში კი ყირგიზეთის პარლამენტის თავმჯდომარედ იყო არჩეული.
ქალბატონ ბაკტიგულ მაკსიტოვას არასამთავრობო სექტორში მუშაობის დიდი გამოცდილება აქვს. 2010-2014 წლებში ის ჩართული იყო UNICEF-ის ახალგაზრდობის განვითარების პროგრამაში. გარდა ამისა, მას გააჩნია პროფესიონალი ტრენერის ლიცენზია არასამთავრობო სექტორში ფონდების მოზიდვისა და სოციალური პროექტების დიზაინისა და განხორციელების მიმართულებით.
ღონისძიება ხორციელდება USAID-ის მხარდაჭერით.
დრო: 6 მაისი, 10:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

"ევროკავშირის კვირეულის ფარგლებში - საქართველოში ესტონეთის ელჩის
2015-05-06 15:00
6 მაისს, 15:00 საათზე, ილიას სახელმწიფო უნივერსიტეტის A 101 აუდიტორიაში, ევროკავშირის კვირეულის ფარგლებში, ევროპის დღისა (5 მაისი) და ევროკავშირის დღის (9 მაისი) აღსანიშნავად, ესტონეთის ელჩი საქართველოში, ბ-ნი პრიიტ ტურკი, წაიკითხავს საჯარო ლექციას თემაზე: „ევროკავშირში ესტონეთის ინტეგრაციასთან დაკავშირებული მითები და რეალობა“/ „Myths and Realities in Estonia’s EU integration“.
დრო: 6 მაისი, 1​5:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
სამუშაო ენა: ინგლისური ( უზრუნველყოფილია სინქრონული თარგმანი ქართულად)
დასწრება თავისუფალია.

მაგისტრანტთა და დოქტორანტთა VI საერთაშორისო სამეცნიერო კონფერენცია
2015-05-06 15:31
2015 წლის 7-9 მაისს გაიმართება მაგისტრანტთა და დოქტორანტთა VI საერთაშორისო სამეცნიერო კონფერენცია „სახელოვნებო მეცნიერება, პრაქტიკა, მენეჯმენტი“.
კონფერენციას აწყობს ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი, ნიდერლანდების სამეფოს კულტურის საერთაშორისო ფონდ „კავკასიასთან“ თანამშრომლობითა და ევროპის ხელოვნებათა ინსტიტუტების ლიგის ეგიდით.
საერთაშორისო სამეცნიერო კონფერენციაში მონაწილეობისთვის, გთხოვთ, გაეცნოთ განაცხადის ფორმას და შევსებული ვერსია გადმოგვიგზავნოთ ელფოსტაზე ari@iliauni.edu.ge

“Thomson Reuters”-ის წარმომადგენლის, ვალენტინ ბოგოროვის, ტრენინგი - Information Tools for a Modern Scholar: The Web of Science and Related resources
2015-05-06 17:00
ილიას სახელმწიფო უნივერსიტეტის ბიბლიოთეკა გაძლევთ შესაძლებლობას, 6 მაისს, 17:00 საათზე, ილიას სახელმწიფო უნივერსიტეტის G 106 აუდიტორიაში, დაესწროთ მსოფლიოში აღიარებული საინფორმაციო რესურსების მომწოდებელი კომპანიის – „Thomson Reuters” – ორგანიზებით გამართულ ტრენინგს თემაზე: Information Tools for a Modern Scholar: The Web of Science and Related resources.
ტრენინგს გაუძღვება “Thomson Reuters”-ის სამეცნიერო-საგანმანათლებლო კვლევების დეპარტამენტის სპეციალისტი, ბნ. ვალენტინ ბოგოროვი (Mr. Valentin Bogorov).
ტრენინგი გათვლილია უნივერსიტეტის აკადემიური პერსონალისათვის, დოქტორანტურის/მაგისტრატურის საფეხურის სტუდენტებისა და ყველა დაინტერესებული პირისათვის, ვინც გეგმავს სამეცნიერო ნაშრომზე მუშაობას და მის გამოქვეყნებას.
ტრენინგზე დასწრების მსურველთათვის აუცილებელია წინასწარი რეგისტრაცია.
გთხოვთ, შეავსოთ მარტივი სარეგისტრაციო ფორმა, რომელიც მოცემულია შემდეგ ბმულზე.
დრო: 6 მაისი, 17:00-19:00 საათი
ადგილი: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
სამუშაო ენა: ინგლისური
დამატებითი კითხვების შემთხვევაში, მოგვწერეთ შემდეგ ელექტრონულ მისამართზე: library@iliauni.edu.ge

რატი ამაღლობელის “სიტყვის სახელოსნო” ილიაუნიში
2015-05-06 18:00
6 მაისიდან, ყოველ ოთხშაბათს, 18:00 საათზე, ილიაუნის თეატრში რატი ამაღლობელი გაუძღვება შეხვედრების ახალ ციკლს სახელწოდებით – ”პოეზია და რეციტაცია”; შეხვედრების ციკლის ფარგლებში, გიამბობთ პოეტური რეციტაციებისა და დეკლმაციების ისტორიასა და ხელოვნებაზე.
პირველ შეხვედრაზე, რომელიც გაიმართება 6 მაისს, 18:00 საათზე, რატი ამაღლობელი ისაუბრებს შემდეგ თემებზე: პოეზიის დაბადება, აპოლონის ლირა, ორფეოსისა და ევრიდიკეს მითი, ლოცვიდან რეციტაციამდე.
დრო: 6 მაისი, 18:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

გიორგი მაისურაძის საჯარო ლექცია: რელიგია, როგორც ნევროზი - ზიგმუნდ ფროიდი და რელიგიის ფსიქოანალიტიკური კრიტიკა
2015-05-06 19:00
ქ6 მაისს, 19:00 საათზე, ილიას სახელმწიფო უნივერსიტეტის B 202 აუდიტორიაში, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში, ილიაუნის სოციალური და კულტურის კვლევების ინსტიტუტი გიწვევთ საჯარო ლექციაზე – „რელიგია, როგორც ნევროზი – ზიგმუნდ ფროიდი და რელიგიის ფსიქოანალიტიკური კრიტიკა“.
ლექციას გაუძღვება ილიას სახელმწიფო უნივერსიტეტის პროფესორი, სოციალური და კულტურის კვლევების ინსტიტუტის დირექტორი, პროფ. გიორგი მაისურაძე.
1907 წელს ფროიდმა რელიგია აკვიატებულ ნევროზებს შეადარა. ამის შემდეგ ფსიქოანალიზში დამკვიდრდა რელიგიის, როგორც “უნივერსალური ნევროზის”, განსაზღვრება. ლექციაზე საუბარი იქნება რელიგიის ფროიდისეული კრიტიკის ძირითად ასპექტებზე.
დრო: 6 მაისი, 19:00 საათი
ადგილმდებარეობა: B 202 (ჭავჭავაძის გამზ. №32)
დასწრება თავისუფალია.

მაგისტრანტთა და დოქტორანტთა VI საერთაშორისო სამეცნიერო კონფერენცია
2015-05-07 10:30
7-8 მაისს, ილიას სახელმწიფო უნივერსიტეტის A101 აუდიტორიაში გაიმართება მაგისტრანტთა და დოქტორანტთა VI საერთაშორისო სამეცნიერო კონფერენცია – „სახელოვნებო მეცნიერება, პრაქტიკა, მენეჯმენტი“.
კონფერენციას აწყობს ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი, ილიას სახელმწიფო უნივერსიტეტის მხარდაჭერით, ნიდერლანდების სამეფოს კულტურის საერთაშორისო ფონდ „კავკასიასთან“ და ევროპის ხელოვნებათა ინსტიტუტების ლიგასთან თანამშრომლობით.
წლევანდელ საერთაშორისო სამეცნიერო კონფერენციაში მონაწილეობენ მაგისტრანტები და დოქტორანტები საქართველოდან, აზერბაიჯანიდან და ჩეხეთიდან.
დრო: 7-8 მაისი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.
კონფერენციის სრული პროგრამა იხილეთ აქ.

ევროკავშირის კვირეულის ფარგლებში - საქართველოში სლოვაკეთის ელჩის, რუდოლფ მიხალკას, საჯარო ლექცია
2015-05-07 15:00
7 მაისს, 15:00 საათზე, ილიას სახელმწიფო უნივერსიტეტის G 106 აუდიტორიაში, ევროკავშირის კვირეულის ფარგლებში, ევროპის დღისა (5 მაისი) და ევროკავშირის დღის (9 მაისი) აღსანიშნავად, სლოვაკეთის ელჩი საქართველოში, ბ-ნი რუდოლფ მიხალკა, წაიკითხავს საჯარო ლექციას თემაზე: „სლოვაკეთის ევროკავშირში ინტეგრაციასთან დაკავშირებული გამოცდილება და საქართველოს ევრო-ატლანტიკური გზა“/ „Slovak Experience of the EU Integration and Georgia’s Euro-Atlantic way“.
დრო: 7 მაისი, 1​5:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
სამუშაო ენა: ინგლისური ( უზრუნველყოფილია სინქრონული თარგმანი ქართულად)
დასწრება თავისუფალია.

ევროკავშირის კვირეულის ფარგლებში - საქართველოში შვეიცარიის ელჩის, გიუნტერ ბეხლერის, საჯარო ლექცია
2015-05-08 14:00
8 მაისს, 14:00 საათზე, ილიას სახელმწიფო უნივერსიტეტის G 106 აუდიტორიაში, ევროკავშირის კვირეულის ფარგლებში, ევროპის დღისა (5 მაისი) და ევროკავშირის დღის (9 მაისი) აღსანიშნავად, შვეიცარიის ელჩი საქართველოში, ბ-ნი გიუნტერ ბეხლერი, წაიკითხავს საჯარო ლექციას თემაზე: „როგორ შევძინოთ სტაბილურობა ევროპული უსაფრთხოების არქიტექტურას“ / “How to stabilize the European Security Architecture”.
ბატონი გიუნტერ ბეხლერი დაიბადა 1953 წელს ბაზელში. უმაღლესი განათლება მიიღო ხელოვნების ისტორიის მიმართულებით ბაზელის უნივერსიტეტში, ხოლო პოლიტიკური მეცნიერებების, რეგიონული კვლევებისა და თანამედროვე ისტორიის მიმართულებით – ბერლინის თავისუფალ უნივერსიტეტში. მას მინიჭებული აქვს ბრემენის უნივერსიტეტის დოქტორის ხარისხი კონფლიქტოლოგიაში. ბატონი ბეხლერი მკვლევრის სტატუსით მოღვაწეობდა ჰამბურგის უნივერსიტეტის მშვიდობისა და უსაფრთხოების კვლევების ინსტიტუტში და მუშაობდა აღმოსავლეთ-დასავლეთის კონფლიქტზე. 1988 წლიდან 2000 წლამდე იყო შვეიცარიის მშვიდობის ფონდის დამფუძნებელი დირექტორი. 1996 წელს მონაწილეობა მიიღო მედიაციისა და მოლაპარაკებების ტრენინგებში ჰარვარდის მოლაპარაკების პროგრამასა და კემბრიჯის (მასაჩუსეტსი) კენედის სახელობის მართვის სკოლაში. მშვიდობის კვლევების, საერთაშორისო ურთიერთობებისა და კონფლიქტების მოგვარების სფეროში მნიშვნელოვანი გამოცდილების წყალობით, ბატონი ბეხლერი 2001 წელს სათავეში ჩაუდგა ახლად დაარსებულ კონფლიქტის პრევენციისა და ტრანსფორმაციის განყოფილებას შვეიცარიის განვითარებისა და თანამშრომლობის სააგენტოში. 2005 წელს იგი დაინიშნა მშვიდობის საკითხებში შვეიცარიის საგარეო საქმეთა სამინისტროს პოლიტიკური განყოფილების სპეციალურ მრჩევლად ნეპალში და დიდი წვლილი შეიტანა ამ ქვეყნის მშვიდობიან განვითარებასა და კონსტიტუციის შექმნის პროცესში. 2007 წელს ბატონი ბეხლერი წარადგინეს შვეიცარიის საგარეო საქმეთა სამინისტროს მთავარ მრჩევლად მშვიდობის საკითხებში დარფურში, სუდანში. 2009 წლის აგვისტოდან მსახურობდა ამავე განყოფილებაში მთავარ მედიატორად. 2010 წლის ივნისამდე ის აქტიურად იყო ჩართული სამშვიდობო მოლაპარაკებებში დარფურის საკითხზე.
დრო: 8 მაისი, 14:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
სამუშაო ენა: ინგლისური ( უზრუნველყოფილია სინქრონული თარგმანი ქართულად)
დასწრება თავისუფალია.

ქართველი მომხმარებლის ქცევა სამომხმარებლო პროდუქტთან მიმართებაში - კვლევის შედეგების პრეზენტაცია
2015-05-08 14:00
8 მაისს, 14:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის ბიზნესის სკოლა გიწვევთ კვლევის შედეგების პრეზენტაციაზე. კვლევას – სახელწოდებით, „ქართველი მომხმარებლის ქცევა სამომხმარებლო პროდუქტთან მიმართებაში: რუსეთის როლი და ზეგავლენის მომხდენი სხვა ფაქტორები“ – წარადგენენ მაია ნონიაშვილი და ნინო ენუქიძე. აღნიშნული კვლევა (ინგლისური სახელწოდებით: ”CONSUMER BEHAVIOR IN THE REPUBLIC OF GEORGIA REGARDING FMCG PRODUCTS: THE ROLE OF RUSSIA IN AFFECTING CONSUMER BEHAVIOR AFTER REACHING DCFTA WITH EU COUNTRIES“) სტატიის სახით დაიბეჭდა ამერიკულ გამოცემაში: Journal of Eastern European and Central Asian Research.
დრო: 8 მაისი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)

ათინათ მამაცაშვილის საჯარო ლექცია - "ტოტალიტარიზმის წინააღმდეგ ბელგიურ ლიტერატურაში“
2015-05-08 16:00
8 მაისს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის მეცნიერებათადა ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ -ფარგლებში, ასოცირებული პროფესორი ათინათ მამაცაშვილი წაიკითხავს საჯარო ლექციას თემაზე:”ტოტალიტარიზმის წინააღმდეგ ბელგიურ ლიტერატურაში“.
დრო: 8 მაისი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

ჯოდი პოლაჰას საჯარო ლექცია - “მიღებისა და მოქმედების თერაპია განსაკუთრებული საჭიროებების მქონე ბავშვების მშობლებისთვის”
2015-05-08 18:00
8 მაისს, 18:00 საათზე, ილიაუნის ბავშვის განვითარების ინსტიტუტის ორგანიზებით და მიკროსაფინანსო ორგანიზაცია “კრედოს” ფინანსური მხარდაჭერით, გაიმართება ამერიკელი პროფესორის, ჯოდი პოლაპას საჯარო ლექცია თემაზე – „მიღებისა და მოქმედების თერაპია განსაკუთრებული საჭიროებების მქონე ბავშვების მშობლებისთვის“.
ლექციას გაუძღვება დასავლეთ ტენესის სახელმწიფო უნივერსიტეტის პროფესორი, აპალაჩის ბავშვთა ქცევითი ტელემედიცინის კლინიკის ხელმძღვანელი ჯოდი პოლაჰა.
მიღებისა და მოქმედების თერაპია თანამედროვე ქცევითი თერაპიების მესამე თაობას ეკუთვნის. მოცემული მიდგომის ამოსავალი დებულებაა: ადამიანმა უნდა მიიღოს, რომ რაღაც მის კონტროლს შეიძლება არ ექვემდებარებოდეს და, შედეგად, ისე უნდა იმოქმედოს, რაც მის ცხოვრებას გაამდიდრებს და გაამრავალფეროვნებს. პროფესორი პოლაჰას ლექციაში განხილული იქნება აღნიშნული თერაპიული მიდგომის გამოყენების შესაძლებლობა განსაკუთრებული საჭიროებებისა და/ან ქცევითი პრობლემების მქონე ბავშვების მშობლებთან ინტერვენციის პროცესში მათი მონაწილეობის გასაუმჯობესებლად.
ჯოდი პოლაჰა, თავის კოლეგასთან, სინტია ანდერსონთან ერთად, 1-ლი მაისიდან 9 მაისამდე სტუმრობს ილიაუნის ბავშვის განვითარების ინსტიტუტს და მონაწილეობს ტრენინგცენტრის ჩამოყალიბებისა და ტრენერების გადამზადების პროცესში. ამერიკელი პროფესორების ვიზიტი ხორციელდება მიკროსაფინანსო ორგანიზაცია “კრედოს” დახმარებით.
დრო: 8 მაისი, 18:00 საათი
ადგილმდებარეობა: A101 აუდიტორია (ჭავჭავაძის გამზირი # 32), ილიას სახელმწიფო უნივერსიტეტი
დასწრება თავისუფალია.

თეო ხატიაშვილი - ტოლერანტობის იდეა კინოში
2015-05-08 19:00
8 მაისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, კინომცოდნე თეო ხატიაშვილი წაიკითხავს საჯარო ლექციას თემაზე – ტოლერანტობის იდეა კინოში.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს,19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოსმხარდაჭერით, პროექტის – „ტოლერანტობის, რელიგიის თავისუფლებისა და ადამიანის უფლებების დაცვისხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა დასეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფოუნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგგათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 8 მაისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)

პროფესორ თეო კობუშის საჯარო ლექციები
2015-05-11 10:00
11, 12 და 14 მაისს, ილიას სახელმწიფო უნივერსიტეტის E კორპუსში, ილიაუნის სოციალური და კულტურის კვლევების ინსტიტუტის მოწვევით, პროფ. დრ. თეო კობუში ჩაატარებს 3 საჯარო ლექციას.
თემატიკა:

11 მაისი: „შესაქმე არარასგან“
12 მაისი: „დეკარტის მედიტაციები: პრაქტიკული მეტაფიზიკა“
14 მაისი: „ადამიანის ღირსების შესახებ“

განრიგი:

11 მაისი: 10:00–13:00, აუდიტორია E 207
12 მაისი: 14:00–17:00, აუდიტორია E 207
14 მაისი (ლექციის დროისა და ადგილმდებარეობის შესახებ ინფორმაცია განთავსდება მოგვიანებით)

გერმანიის საერთაშორისო სავაჭრო პალატის გენერალური მდივნის, ოლივერ ვიეკის, საჯარო ლექცია
2015-05-11 11:00
11 მაისს, 11:00 საათზე, ილიას სახელმწიფო უნივერსიტეტის G 106 აუდიტორიაში, საქართველოს ატლანტიკური საბჭოს ორგანიზებით, გაიმართება შეხვედრა გერმანიის საერთაშორისო სავაჭრო პალატის გენერალურ მდივანთან, ბატონ ოლივერ ვიეკთან.
განსახილველი თემა: უკრაინის კრიზისი და მისი გავლენა ევროპის ეკონომიკაზე
შეხვედრისა და მომხსენებლის შესახებ დამატებითი ინფორმაცია იხილეთ აქ.
დრო: 11 მაისი, 11:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
დასწრება თავისუფალია.

ილიაუნის ბიზნესის სკოლის ბიზნესის გეგმის პრეზენტაცია
2015-05-11 14:00
11 მაისს, 14:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლა, კონკურსის – „საუკეთესო ბიზნესის გეგმა რეგიონალური ქალთა ბიზნესის განვითარებისთვის“ – ფარგლებში, ჩაატარებს ბიზნესის გეგმის პრეზენტაციასა და დაჯილდოებას.
დრო: 11 მაისი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)

შეხვედრა პოეტ დათო ყანჩაშვილთან
2015-05-11 15:00
11 მაისს, ორშაბათს, 15:00 საათზე, ილიას სახელმწიფო უნივერსიტეტის წიგნის სახლში “ლიგამუსი” შედგება შეხვედრა პოეტ დათო ყანჩაშვილთან (იორიკი). სემიოტიკის კვლევითი ცენტრის პროექტის – “მწერლის ერთი მეტაფორა” – ფარგლებში, დათო ყანჩაშვილი ისაუბრებს მეტაფორაზე: “მე – სახლი” და წაიკითხავს ახალ ლექსებს.
დრო: 11 მაისი, 15:00 საათი
ადგილმდებარეობა: წიგნის სახლი “ლიგამუსი” (ჭავჭავაძის გამზ. №32)
დასწრება თავისუფალია.

ლევან ბერძენიშვილის საჯარო ლექცია - ჩვენი მთავარი არგუმენტი: შოთა რუსთველი
2015-05-11 19:00
11 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის მორიგი საჯარო ლექცია.
ლექციის თემაა: ჩვენი მთავარი არგუმენტი: შოთა რუსთველი
ლევან ბერძენიშვილი განიხილავს შემდეგ თემებს: რუსთველის საქართველო; „ვეფხისტყაოსნის“ ადგილი; შოთას პიროვნება – ჰიპოთეზები; რუსთველის მსოფლმხედველობა – ჰიპოთეზები; მთავარი ქართული წიგნი და მისი ბედი; ღია და ფარული ომი და პოლემიკა რუსთველთან; ბრძოლა რუსთველისთვის – ბრძოლა გადარჩენისთვის.
დრო: 11 მაისი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ილიაუნის იტალიური კულტურის ცენტრში სერტიფიკატების გადაცემის ცერემონია
2015-05-12 15:00
12 მაისს, სამშაბათს, 15:00 საათზე, ილიას სახელმწიფო უნივერსიტეტის იტალიური კულტურის ცენტრში გაიმართება სერტიფიკატების გადაცემის ცერემონია.
დრო: 12 მაისი, 15:00 საათი
ადგილმდებარეობა: იტალიური კულტურის ცენტრი, ილიას სახელმწიფო უნივერსიტეტის S კორპუსი, S 501-502 ოთახები (გ. წერეთლის ქ. № 3)
დასწრება თავისუფალია.

ფილოსოფიის ინსტიტუტის სამეცნიერო კონფერენცია - „ფილოსოფია და ლოგიკა“
2015-05-13 11:00
13 მაისს, 11:00-დან 19:00 საათამდე, ილიას სახელმწიფო უნივერსიტეტის A101 აუდიტორიაში, ილიაუნის სავლე წერეთლის სახელობის ფილოსოფიის ინსტიტუტი ატარებს ყოველწლიურ სამეცნიერო კონფერენციას, სახელწოდებით – „ფილოსოფია და ლოგიკა“.
დრო: 13 მაისი, 11:00-19:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.
კონფერენციის სრული პროგრამა იხილეთ აქ.

ყირგიზეთის უნივერსიტეტების წარმომადგენელთა საჯარო ლექციები ილიას სახელმწიფო უნივერსიტეტში
2015-05-13 14:00
ილიას სახელმწიფო უნივერსიტეტსა და აღმოსავლეთ-დასავლეთის მართვის ინსტიტუტის ყირგიზეთის წარმომადგენლობას შორის გაფორმებული საგრანტო ხელშეკრულების ფარგლებში, ილიას სახელმწიფო უნივერსიტეტს ეწვევა და საჯარო ლექციებს ჩაატარებს 5 პროფესორი ყირგიზეთიდან.
13 მაისს, ილიას სახელმწიფო უნივერსიტეტის E 207 აუდიტორიაში საჯარო ლექციებს წაიკითხავენ ბიშკეკის ყირგიზულ-რუსულ-სლავური უნივერსიტეტის პროფესორი, ზაინიდინ კურმანოვი და ყირგიზეთის ეროვნული უნივერსიტეტის საერთაშორისო ურთიერთობების სკოლის ასოცირებული პროფესორი, ნურჟამალ უზაკბაევა.
ლექციების განრიგი
დრო: 13 მაისი, 14:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი
მომხსენებელი: ზაინიდინ კურმანოვი – ბიშკეკის ყირგიზულ-რუსულ-სლავური უნივერსიტეტის პროფესორი
ლექციის თემა: „სამოქალაქო საზოგადოებას, ბიზნესსა და სახელმწიფოს შორის ურთიერთქმედება“
ბატონი კურმანოვი ისაუბრებს პრობლემის ისტორიულ-თეორეტიკულ საფუძვლებზე, თითოეული სექტორის როლსა და მნიშვნელობაზე თანამედროვე სამყაროში, ასევე – გლობალიზაციის პირობების გავლენის შესახებ ამ სამი სექტორის ურთიერთქმედების პროცესზე.
დრო: 13 მაისი, 16:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი
მომხსენებელი: ნურჟამალ უზაკბაევა – ყირგიზეთის ეროვნული უნივერსიტეტის საერთაშორისო ურთიერთობების სკოლის ასოცირებული პროფესორი
ლექციის თემა: „არაკომერციული ორგანიზაციების მართვა: ყველა დაინტერესებული მხარის ჩართულობა.“
ქალბატონი უზაკბაევა ისაუბრებს არსებული არაკომერციული (არამომგებიანი) ორგანიზაციების არსსა და დაინტერესებულ მხარეებთან ურთიერთქმედების ძირითად პრინციპებზე, ასევე – დაინტერესებულ მხარეთა ჩართვის მეთოდებსა და მათი აზრის გათვალისწინების ეტაპებზე.
პროფესორების შესახებ
ბატონი ზაინიდინ კურმანოვი გახლდათ ყირგიზეთის სახელმწიფო პედაგოგიური უნივერსიტეტის რექტორი. 2009-2010 წლებში იგი ყირგიზეთის პარლამენტის თავმჯდომარედ იყო არჩეული.
ქალბატონ ნურჟამალ უზაკბაევას ხელმძღვანელობით დაიწერა 15 სამაგისტრო ნაშრომი საჯარო ადმინისტრირებისა და არამომგებიანი სფეროს მენეჯმენტის მიმართულებით. მეტიც, საჯარო ადმინისტრირების განვითარებაში შეტანილი წვლილისათვის მას მიღებული აქვს სახელმწიფო ჯილდო.
პროექტი ხორციელდება USAID-ის მხარდაჭერით.

იტალიელი პროფესორის, ანტონიო სკარელის, სემინარი - ”მათემატიკა დანტეს ღვთაებრივ კომედიაში”
2015-05-13 16:00
13 მაისს, ოთხშაბათს, 16:00 საათზე ილიას სახელმწიფო უნივერსიტეტის იტალიური კულტურის ცენტრში ჩატარდება სემინარი:”მათემატიკა დანტეს ღვთაებრივ კომედიაში”.
სემინარს გაუძღვება იტალიიდან საგანგებოდ მოწვეული პროფესორი, ანტონიო სკარელი.
სემინარი ჩატარდება იტალიურ ენაზე.
დრო: 13 მაისი, 16:00 საათი
ადგილმდებარეობა: იტალიური კულტურის ცენტრი, ილიას სახელმწიფო უნივერსიტეტის S 501-502 ოთახები (გ. წერეთლის ქ. № 3)
დასწრება თავისუფალია.

მიკროსაფინანსო კომპანია ”კრედოს” სასტიპენდიო პროგრამა
2015-05-14 14:00
14 მაისს, 14:00 საათზე, ილიას სახელმწიფო უნივერსიტეტის E 406 აუდიტორიაში კომპანია ”კრედოს” წარმომადგენლები გამართავენ საინფორმაციო შეხვედრას ილიაუნის ბიზნესის სკოლის სტუდენტებთან ”კრედოს” სასტიპენდიო პროგრამასთან დაკავშირებით.
მიკროსაფინანსო კომპანია ”კრედო”, 15 წელზე მეტია, ქართულ მიკროსაფინანსო ბაზარზე მოღვაწეობს. წამყვანი მიკროსაფინანსო ორგანიზაცია გამორჩეულია ინოვაციური პროდუქტების მრავალფეროვნებით, მომსახურების მაღალი ხარისხით და კლიენტთასოლიდური რაოდენობით, ასევე – სოციალური პასუხისმგებლობის ფარგლებში განხორციელებული საზოგადოებრივი აქტივობებით.
კომპანია ”კრედო” ილიას სახელმწიფო უნივერსიტეტის ბიზნესის სკოლის სტუდენტებს სთავაზობს სტიპენდიას, რაც მოიაზრებს მეოთხეკურსელი სტუდენტების სწავლის სრულად დაფინანსებას (შესაბამისად, სტიპენდიით სარგებლობა შეეძლებათ მათ, ვინც ახლაიმყოფება მესამე კურსზე და შემოდგომის სემესტრიდან იქნება მეოთხეკურსელი). კრედოს სტიპენდიით ისარგებლებს ერთი სტუდენტი, რომელიც შერჩევის კრიტერიუმებს დააკმაყოფილებს.
შერჩევის კრიტერიუმები:

მაღალი აკადემიური მოსწრება
სამოტივაციო წერილი

კომპანიის მიზანია სტუდენტებისათვის ხელმისაწვდომი განათლების უზრუნველყოფა.
შეხვედრის დრო: 14 მაისი, 14:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია (ჩოლოყაშვილის გამზ. №3/5)

"სტიგმის გადალახვა ჟესტური ენის გაძლიერებით" - პროექტის პრეზენტაცია
2015-05-14 17:00
14 მაისს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება პროფესორ თამარ მახარობლიძის პროექტის – “სტიგმის გადალახვა ჟესტური ენის გაძლიერებით” – პრეზენტაცია. აღნიშნული პროექტი დაფინანსებულია საქართველოში ამერიკის შეერთებული შტატების საელჩოს მიერ.
დრო: 14 მაისი, 17:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

ილიაუნის ლიტერატურული კონკურსის გამარჯვებული გამოვლინდება
2015-05-14 19:00
14 მაისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ გეპატიჟებით ილიაუნის ლიტერატურული კლუბის დაბადების დღეზე, რომელზეც ილიაუნის ლიტერატურული კონკურსის გამარჯვებული გამოვლინდება.
ილიაუნის ლიტერატურულ კონკურსს ხუთწლიანი ისტორია აქვს. 2010 წელს უნივერსიტეტის აკადემიურმა საბჭომ გადაწყვიტა, ხელი შეეწყო რომანის განვითარებისათვის საქართველოში და დააარსა პრემია საუკეთესო რომანისათვის. პრემია აქამდე ოთხ ნომინანტზე გაიცა. 2010 წელს პრიზი აიღო აკა მორჩილაძემ (რომანისათვის „მამლუქი“), ხოლო 2011 წელს – ზაზა ბურჭულაძემ (რომანისათვის „გასაბერი ანგელოზი“). 2012 წელს პრემია არ გაცემულა, ხოლო 2013 წელს პრემია გაიყვეს ანა კორძაია-სამადაშვილმა(რომანისათვის „ვინ მოკლა ჩაიკა“) და ჯაბა ზარქუამ (რომანისათვის „მკითხველი უნდა მოკვდეს“).
2014 წელს ილიას სახელმწიფო უნივერსიტეტის აკადემიურმა საბჭომ მიიღო გადაწყვეტილება, ყოველ ხუთ წელიწადში ერთხელ პრემია გაიცეს უცხოენოვანი რომანის საუკეთესო თარგმანისათვის. ამ გადაწყვეტილებას საფუძვლად დაედო მოსაზრება, რომ დიდი და დიადი უცხოენოვანი ნაწარმოებების ქართული თარგმანები ხშირად ისევე უწყობს ხელს რომანის ჟანრის განვითარებას, როგორც ორიგინალური რომანების წერა. გამარჯვებული შეირჩევა ბოლო ხუთი წლის განმავლობაში გამოცემული თარგმანებიდან.
ილიაუნის ლიტერატურული კონკურსის წლევანდელი 7 ფინალისტი რომანია:

კლოდ სიმონი, „ფლანდრიის გზა“ – გამომცემლობა „ინტელექტი“ – მთარგმნელები: ილია გასვიანი, ანზორ აბჟანდაძე
ორჰან ფამუქი, „მე წითელი მქვია“ – „ბაკურ სულაკაურის გამომცემლობა“ – მთარგმნელი: ლია ჩლაიძე
კნუტ ჰამსუნი, „მისტერიები“ – „ბაკურ სულაკაურის გამომცემლობა“ – მთარგმნელი: თამარ კვიჟინაძე
ვირჯინია ვულფი, „გზა შუქურისკენ“ – ”ბაკურ სულაკაურის გამომცემლობა“ – მთარგმნელი: ლელა დუმბაძე
რობერტ მუზილი, „უთვისებო კაცი”, ტომი II – გამომცემლობა „დიოგენე“ – მთარგმნელი: მაია ბადრიძე
უილიამ ფოლკნერი “დროშები მტვერში“ – გამომცემლობა „დიოგენე“ – მთარგმნელი: ზაზა ჭილაძე
უმბერტო ეკო, „ვარდის სახელი“ – გამომცემლობა „დიოგენე“ – მთარგმნელი: ხათუნა ცხადაძე

გამარჯვებულს გადაეცემა ილიაუნის პრემია 10 000 ლარის ოდენობით.
გარდა ლიტერატურული პრემიის გამარჯვებულისა დაჯილდოვდებიან ილიაუნის ლიტერატურული კლუბის წლის საუკეთესო მომხსენებელი და კლუბის ვიქტორინის გამარჯვებულები – ყველაზე აქტიური მკითხველები.
დასწრება თავისუფალია.
გელით ყველას!

ილიაუნის სამეცნიერო კაფეში: შეხვედრა ილიაუნის ეკოლოგიის ინსტიტუტის პროფესორებთან, ალექსანდრე გავაშელიშვილთან და დავით თარხნიშვილთან
2015-05-14 19:00
14 მაისს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის ეკოლოგიის ინსტიტუტის პროფესორებთან, ალექსანდრე გავაშელიშვილთან და დავითთარხნიშვილთან.
სლაიდ-შოუ თემაზე: ამერიკის შეერთებული შტატების ბუნება
ეკოლოგიის ინსტიტუტის პროფესორმა, ალექსანდრე გავაშელიშვილმა, 1990 წლიდან მრავალი თვე გაატარა ამერიკის შეერთებულ შტატებში. მას მოვლილი აქვს ამ ქვეყნის დიდი ნაწილი – კლდოვანი მთები, პრერიები, ტყეები – და ფლობს მრავლისმომცველინფორმაციას ამერიკის ბუნების შესახებ. პროფესორი დავით თარხნიშვილი კი სულ ორჯერაა ნამყოფი ამერიკაში, მაგრამ ძალიან სპეციფიკურ ადგილას – წყნარი ოკეანის სანაპიროს ჩრდილოეთ ნაწილში. მომხსენებლები ისაუბრებენ ზოგადად ამერიკის ბუნებაზე,იმაზე, თუ რით განსხვავდება ის ჩვენთვის უკეთ ნაცნობი ევროპისა და დასავლეთი აზიის ბუნებისგან, რა საერთოა კოლხეთისა და ამერიკის ტენიან ტყეებს შორის, და სხვა არაერთ საინტერესო საკითხზე.
დრო: 14 მაისი, 19:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №32)

პათოგენების კვლევებისა და განათლების ცენტრის პრეზენტაცია
2015-05-15 16:00
15 მაისს, 16:00 საათზე, ილიას სახელმწიფო უნივერსიტეტის G 106 აუდიტორიაში, გაიმართება ილიაუნის პათოგენების კვლევებისა და განათლების ცენტრის პრეზენტაცია.
2014 წელს აშშ-ის სამოქალაქო კვლევებისა და განვითარების ფონდის (CRDF -Global), შოთა რუსთაველის ეროვნული სამეცნიერო ფონდისა და საქართველოს სამეცნიერო-ტექნოლოგიური განვითარების ფონდის მიერ უნივერსიტეტებისათვის გამოცხადებული იქნა ერთობლივი კონკურსი – „პათოგენების კვლევისა და სწავლების ხელშემწყობი ცენტრის შექმნა”. კონკურსის გამარჯვებულად ილიას სახელმწიფო უნივერსიტეტის მიერ წარმოდგენილი პროექტი – „საქართველოს პათოგენების მოლეკულურ ბიოლოგიური შესწავლები“ – გამოცხადდა.
აღნიშნული ცენტრის მთავარი მიზანია პათოგენების სფეროში კვლევებისა და განათლების პროცესების ერთდროული ჰარმონიული განვითარება. ცენტრის მატერიალურ-ტექნიკური ბაზის ჩამოყალიბება უკვე დამთავრებულია და წარმოდგენილია საქართველოს საუნივერსიტეტო სივრცისათვის უნიკალური ნანო მაღალი წნევის ქრომატოგრაფიული სისტემისა და იონ-ტრაპ მასს-სპექტრომეტრიული სისტემის ტანდემით და შესაბამისი კომპიუტერული პროგრამული უზრუნველყოფით, ბიოუსაფრთხოების მეორე დონის კაბინეტით და მოლეკულური ბიოლოგიის კვლევების სხვა ხელსაწყოებით. ”პათოგენების კვლევებისა და განათლების ცენტრი” ფუნქციონირებს ილიას სახელმწიფო უნივერსიტეტის ქიმიური ბიოლოგიის ინსტიტუტთან ერთად, რომელიც, თავის მხრივ, ერთ-ერთ ძლიერ კვლევით ინსტიტუტს წარმოადგენს.
პრეზენტაციის დრო: 15 მაისი, 16:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

ლევან ცაგარელის საჯარო ლექცია - პოსტმოდერნიზმი დამწყებთათვის, ანუ რა საერთო აქვს შრეკსა და სუნამოს
2015-05-15 16:00
15 მაისს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი ლევან ცაგარელი წაიკითხავს საჯარო ლექციას თემაზე: “პოსტმოდერნიზმი დამწყებთათვის, ანუ რა საერთო აქვს შრეკსა და სუნამოს“.
დრო: 15 მაისი, 16:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. №32)
დასწრება თავისუფალია.

მაია ფანჯიკიძე სტუმრად ავსტრიულ ბიბლიოთეკაში
2015-05-15 17:00
15 მაისს, 17:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში გაიმართება ცნობილი ავსტრიელი მწერლის, თომას ბერნჰარდის, პიესის – „სანახაობის მომწყობი“ – ქართული თარგმანის პრეზენტაცია (გერმანულიდან თარგმნა მაია ფანჯიკიძემ).
ქალბატონი მაია ფანჯიკიძე ისაუბრებს თომას ბერნჰარდის შემოქმედებასა და თანამედროვე თარგმანის ხელოვნების საკითხებზე.
ღონისძიებას დაესწრება ავსტრიის რესპუბლიკის საგანგებო და სრულუფლებიანი ელჩი საქართველოსა და აზერბაიჯანში, ბატონი აქსელ ვეხი.
დრო: 15 მაისი, 17:00 საათი
ადგილმდებარეობა: ილიაუნის ავსტრიული ბიბლიოთეკა, S 507 ოთახი (გ. წერეთლის ქ. №3)
დასწრება თავისუფალია.

სტუდენტური კონკურსი - ეკოსტუდენტი 2015
2015-05-15 17:00
15 მაისს, პარასკევს, 17:00 საათზე, ილიას სახელმწიფო უნივერსიტეტის E 207 აუდიტორიაში WWF-ის კომუნიკაციების ხელმძღვანელი, ანა ცინცაძე, გაგაცნობთ სტუდენტური კონკურსის -ეკოსტუდენტი 2015 – დეტალებს. კონკურსი ”ეკოსტუდენტი 2015”, WWF-ის პროექტების ფარგლებში, ითვალისწინებს ევროკავშირის სამწუთიანი ფილმების ფესტივალს გარემოსდაცვით თემებზე. ფილმები უნდა იყოს ქართულ, რუსულ, ინგლისურ ენებზე ან სულაც დიალოგის გარეშე; ფილმის ხანგრძლივობა არ უნდა აღემატებოდეს 3 წუთს.
ნამუშევრების წარმოდგენის საბოლოო ვადაა 2015 წლის 31 მაისი.
გამარჯვებულს 2015 წლის 10 ივნისამდე გამოავლენს სამოქალაქო საზოგადოების წარმომადგენლებისგან შემდგარი კომპეტენტური ჟიური.
შეხვედრის დრო: 15 მაისი, 17:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
დასწრება თავისუფალია.
მიიღე მონაწილეობა კონკურსში და გახდი 2015 წლის ეკოსტუდენტი.
